|  |  |
| --- | --- |
| **Tantárgy** neve: **Zene és terápiás ismeretek NBP\_GP174G2** | **Kreditértéke: 2** |
| A tantárgy **besorolása**: **kötelezően választható**  |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** |
| A **tanóra típusa**: szeminárium és **óraszáma**: 30az adott **félévben.**Az adott ismeret átadásában alkalmazandó **további** (*sajátos*) **módok, jellemzők**: műhelymunka, hospitálás zeneterápiás foglalkozáson |
| A **számonkérés** módja: gyj  |
| A tantárgy **tantervi helye**: 5. félév |
| Előtanulmányi feltételek:**Művészetterápiás alapismeretekNBP\_GP171K3, Művészeti nevelés módszertana NBP\_GP207G3** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:**  A zenei ismereteket nem igénylő Orff-hangszerpark, valamint egyszerű hangkeltő hangszerek és környezeti tárgyak megszólaltatásán keresztül a zenei elemeket felhasználó kreatív zenés játékokban sajátélményű tapasztalatok gyűjtése. Ezek egyrészt jártasságot adnak a zene eszközeinek nem csak zenei célú használatában, másrészt segítik önmagunk és a másik ember megismerését, megértését, szemléletünk rugalmasabbá válását. Itt a zene nem cél, hanem eszköz, azonban a játékok keretein belül mégis lehetőség nyílik a zenei ismeretek gyakorlására, elmélyítésére, bővítésére, összefüggések megvilágítására, felismerésére.**A tantárgy tartalma:** * A hallás-ritmus-mozgásnevelés módszertana
* a zeneterápia lehetőségei a személyiségfejlesztésben, zeneterápiás ismeretek
* a zenei önkifejezés és a zenei kommunikáció kreatív lehetőségeinek megtapasztalása zenés improvizációs játékokban
* zenés játékok, zeneterápiás módszereket alkalmazó foglalkozások videofelvételeinek elemzése
* a játékvezetési képesség fejlesztése, a zenés játéktanítás biztonságának megszerzése
* tapasztalatgyűjtés a játékvezetés szervezési feladatairól és nehézségeiről, a játék örömszerző, feloldó és egyéb pszichés hatásáról és sokoldalú fejlesztési lehetőségeiről (önismeret és kommunikációs készség fejlesztése, személyiségfejlesztés, szociális és tanulási képességek fejlesztése stb.)
* mindezek terápiás hatásának sajátélményen alapuló felismertetése.
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező olvasmányok:*** Orff, Gertrud (1994): *Orff zeneterápiájának alapfogalmai.* ELTE BGGYTF, Budapest.
* Fekete Anna (2009): Integratív zenepszichoterápia I- II. *Pszichoterápia,* 18 (1-2).
* Urbánné Varga Katalin: A muzsikának oly nagy ereje vagyon.... – Zene és terápia. *Parlando,* 43 (4).

**Ajánlott irodalom:** * Bíró Sándor - Juhász Sándor (szerk.) (1991): *Nonverbális pszichoterápiák*. Animula Kiadó, Budapest. ISBN: 9637124683
* Moreno, Joseph (2007): *Belső zenéd dallama*, L'Harmattan Kiadó, Budapest. ISBN: 9789639683877
* [Székelyi Mária (szerk.) (2002): *Hang és lélek*](https://moly.hu/konyvek/szekelyi-maria-szerk-hang-es-lelek)*.* Új utak a zene és társadalom kapcsolatában / Zenei nevelési konferencia 2002. Magyar Zenei Tanács, Budapest. ISBN: 9630098954
* [Falus András (szerk.) (2016): *Zene és egészség*](https://www.google.hu/url?sa=t&rct=j&q=&esrc=s&source=web&cd=3&cad=rja&uact=8&ved=0ahUKEwiX7e7wwtnUAhUBmrQKHRDtCGIQFggrMAI&url=https%3A%2F%2Fbookline.hu%2Fproduct%2Fhome.action%3F_v%3DFalus_Andras_Zene_es_egeszseg%26id%3D288333%26type%3D22&usg=AFQjCNEKaLj2a7oYaRODuryAixIL7nM4Pg). [Kossuth Kiadó Zrt.](https://www.libri.hu/talalati_lista/?reszletes=1&kiado=157301&s_det=1) ISBN: 9789630986304
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **a) Tudás:*** Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket. Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat.

**b) Képességek:*** A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.

**c) Attitűdök/nézetek*** Nyitott innovatív gyógypedagógiai elképzelések és megoldások megismerésére.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.

**d) Autonómia és felelősségvállalás:** * Tudatosan képviseli a gyógypedagógia és határtudományai/társtudományai módszertani kultúráját.
* Felelősséget vállal a fogyatékos személy felelősségérzetének, önállóságának, autonómiájának kialakításáért.
 |

|  |
| --- |
| **Tantárgy felelőse: Dr. Héjja-Nagy Katalin, főiskolai docens, PhD** |
| **Tantárgy oktatásába bevont oktató:** Dézsma Györgyné gyógypedagógus, zeneterapeuta |